বিএনপি চেয়ারপারসন বেগম খালেদা জিয়ার মুক্তি প্রসঙ্গে তিনি বলেন, ‘তাঁর মুক্তির বিষয়ে সংবিধানের কোথায় বাঁধা আছে? হাইকোর্ট তাঁকে জামিন দিল কিন্ত নিম্ন আদালত জামিন দিতে পারলো না। যে মামলায় খালেদা জিয়াকে জামিন দেওয়া হলো সে মামলার সব আসামি জামিনে আছে। ভাবেন একবার, অভিযোগ যে তিনি হুকুম দিয়েছেন আর কুমিল্লার কিছু লোক আগুন দিয়েছে এবং সেখানে লোক মারা গেছে। আগুন দিয়েছে তারা জামিনে আছে আর যিনি হুকুম দিয়েছেন তাঁর জামিন হবে না? তিনি তো তখন আটকা ছিলেন গুলশান অফিসে সেখানে তখন সেখানে আমিও ছিলাম। টেলিভিশনের লাইন কাটা ছিল, ফোনের লাইন কাটা ছিল, খাবার নিতে পারত না, আমাদের অনেকে খাবার নিতে গিয়ে গ্রেফতার হয়েছেন। সেখান থেকে কিভাবে সে হুকুম দিলেন আর সেই হুকুমের আসামি হিসেবে তার জামিন হলো না। আসলে সরকার বেগম খালেদা জিয়াকে ভয় পায়। তার জনসমর্থন কে ভয় পায়। তাকে ছাড়তে চায় না।’